
讘讘讗 讘转专讗 住讙 注"讘 - 驻讬专讜砖 砖讟讬讬谞讝诇抓

讜砖讜讗诇讬诐: 诇诪讗讬 讛诇讻转讗 [诇诪讛, 诇讗讬讝讜 讛诇讻讛] 讗诪专 专讬砖 诇拽讬砖 砖转讛讗 讚讬讜讟讗 注诇讬讜谞讛 砖诇讜? 讜讛专讬 讘讬谉 讻讛 讜讻讛 讛讬讗 砖诇讜, 砖讛专讬 诇讗 诪讻专 诇讜 讗诇讗 讗转 讛转讞转讜谞讛! 专讘 讝讘讬讚 讗诪专: 诇讜诪专 砖讗诐 专爪讛 诇讛讜爪讬讗 讘讛 诪讚讬讜讟讗 讝讜 讝讬讝讬谉 讗诇 转讜讱 讛讞爪专, 砖讗祝 讗讜转讛 诪讻专 诇拽讜谞讛 鈥� 诪讜爪讬讗. 专讘 驻驻讗 讗诪专: 诇讜诪专 砖讗诐 专爪讛 诇讘谞讜转 注诇讬讬讛 注诇 讙讘讛, 讻诇讜诪专, 砖讗诐 谞驻诇讛 讚讬讜讟讗 讝讜 讜专讜爪讛 诇讘谞讜转 讘诪拽讜诪讛 鈥� 讘讜谞讛.


讜砖讜讗诇讬诐: 讘砖诇诪讗 [谞谞讬讞] 诇讚注转 专讘 讝讘讬讚, 讛讬讬谞讜 讚拽转谞讬 [讝讛讜 砖砖谞讛] 专讬砖 诇拽讬砖 "讝讗转 讗讜诪专转", 砖诪讚讘专讬 讛讘专讬讬转讗 讘注谞讬谉 诪注砖专 讛讜讗 诇诪讚 砖讗祝 讻讗砖专 讗讬谉 讛诪讜讻专 诪砖讬讬专 诇注爪诪讜 讘诪驻讜专砖 讞诇拽 诪谉 讛诪拽讜诐 砖诪讻专, 讗谞讜 诪驻专砖讬诐 讗转 讬讬转讜专 诇砖讜谞讜 讘讚专讱 讝讜, 砖砖讬讬专 诇注爪诪讜 讗转 诪拽讜诐 讛讝讬讝讬诐. 讗诇讗 诇专讘 驻驻讗 诪讗讬 [诪讛 驻讬专讜砖] "讝讗转 讗讜诪专转"? 讛专讬 讗讬谉 讘讝讻讜转 诇讞讝讜专 讜诇讘谞讜转 讗转 讛讚讬讜讟讗 砖诇讜 诪砖讜诐 砖讬讜专 讘诪讛 砖诪讻专, 讜诇讗 诪谉 讛讘专讬讬转讗 诇诪讚谞讜 讚讘专 讝讛! 讜讗讜诪专讬诐: 讗讻谉 拽砖讬讗 [拽砖讛 讛讚讘专].


讗 讗诪专 专讘 讚讬诪讬 诪谞讛专讚注讗: 讛讗讬 诪讗谉 讚诪讝讘讬谉 诇讬讛 讘讬转讗 诇讞讘专讬讛 [诪讬 砖诪讜讻专 讘讬转 诇讞讘讬专讜], 讗祝 注诇 讙讘 [讗祝 注诇 驻讬] 砖讻转讘 诇讬讛 [诇讜] 砖诪讜讻专 讙诐 "注讜诪拽讗 讜专讜诪讗" [注讜诪拽 讜专讜诐], 爪专讬讱 诇诪讻转讘 诇讬讛 [诇讻转讜讘 诇讜] 讙诐 "拽谞讬 [拽谞讜讬] 诇讱 诪转讛讜诐 讗专注讗 [讛拽专拽注] 讜注讚 专讜诐 专拽讬注讗 [讛专拽讬注] ", 诪讗讬 讟注诪讗 [诪讛 讟注诐 讛讚讘专]? 讚注讜诪拽讗 讜专讜诪讗 讘住转诪讗 诇讗 拽谞讬 [砖注讜诪拽 讜专讜诐 讘住转诐 讗讬谞讜 拽讜谞讛] 讗诐 诇讗 谞转驻专砖 讛讚讘专 讘讛住讻诐, 讜讗讬谉 诇拽讜谞讛 讝讻讜转 诇讞驻讜专 诪转讞转 讛讘讬转 讗讜 诇讘谞讜转 注诇 讙讘讬讜. 讻讬 讗讛谞讬 [讛讜注讬诇] 诪讛 砖讻转讘 "注讜诪拽讗 讜专讜诪讗" [注讜诪拽 讜专讜诐] 诇诪讬拽谞讗 注讜诪拽讗 讜专讜诪讗 [诇拽谞讜转 注讜诪拽 讜专讜诐], 讜讗讛谞讬 [讛讜注讬诇] 诪讛 砖讻转讘 "诪转讛讜诐 讗专注讗 [讛拽专拽注] 讜注讚 专讜诐 专拽讬注讗 [讛专拽讬注] "诇诪讬拽谞讗 [诇拽谞讜转] 讘讜专 讜讚讜转 (讘讜专 讛讘谞讜讬 讗讘谞讬诐) 讜诪讞讬诇讜转.


讜诪爪讬注讬诐: 诇讬诪讗 诪住讬讬注 诇讬讛 [讛讗诐 诇讜诪专 砖讗驻砖专 诇住讬讬注 诇讜] 诪诪讛 砖砖谞讬谞讜 讘诪砖谞讛: 砖讛诪讜讻专 讗转 讛讘讬转 诇讗 诪讻专 诇讗 讗转 讛讘讜专 讜诇讗 讗转 讛讚讜转 讗祝 注诇 驻讬 砖讻转讘 诇讜 "注讜诪拽讗 讜专讜诪讗" [注讜诪拽 讜专讜诐], 讜讗讬 住诇拽讗 讚注转讱 讘住转诪讗 拽谞讬 注讜诪拽讗 讜专讜诪讗 [讜讗诐 注讜诇讛 注诇 讚注转讱 砖讘住转诐 拽讜谞讛 注讜诪拽 讜专讜诐], 诇讬讛谞讬 "注讜诪拽讗 讜专讜诪讗" 诇诪讬拽谞讗 [砖讬讜注讬诇 诪讛 砖讻转讘 诇讜 "注讜诪拽 讜专讜诐" 诇拽谞讜转] 讘讜专 讜讚讜转 讜诪讞讬诇讜转, 砖讛专讬 讛讜住讬祝 转谞讗讬 讘讚讘专讬讜! 讜诪砖讬讘讬诐: 诪讚讜讘专 讻讗谉 讘诪拽专讛 砖诇讗 讻转讘 诇讬讛 [诇讜] "注讜诪拽 讜专讜诐".


讜诪拽砖讬诐: 讜讛讗 [讜讛专讬] "讗祝 注诇 驻讬 砖讻转讘 诇讜" 拽转谞讬 [砖谞讛]! 讜诪砖讬讘讬诐: 讛讻讬 拽讗诪专 [讻讱 讗诪专], 讻讱 讬砖 诇驻专砖 讗转 讛讚讘专讬诐: 讗祝 注诇 驻讬 砖诇讗 讻转讘 诇讜 鈥� 讛专讬 讝讛 讻诪讬 砖讻转讘 讚诪讬 [谞讞砖讘], 诇诪讬拽谞讗 注讜诪拽讗 讜专讜诪讗 [诇拽谞讜转 讗转 讛注讜诪拽 讜讛专讜诐] 砖诇 讛讘讬转. 砖讗谞讜 诪谞讬讞讬诐 砖讛讬转讛 讝讜 讛砖诪讟讛 讘砖讙讙讛. 讗讘诇 诇诪讬拽谞讗 [诇拽谞讜转] 讘讜专 讜讚讜转 讜诪讞讬诇讜转, 讗讬 [讗诐] 讻转讘 诇讬讛 [诇讜] 讘诪驻讜专砖 "注讜诪拽讗 讜专讜诪讗" [注讜诪拽 讜专讜诐] 鈥� 拽谞讬 [拽讜谞讛], 讜讗讬 [讜讗诐] 诇讗 讻转讘 鈥� 诇讗 拽谞讬 [拽讜谞讛], 讜讗诐 讻谉 讗讬 讗驻砖专 诇讛讜讻讬讞 诪讻讗谉 讛讜讻讞讛 讙诪讜专讛.


 讜诪爪讬注讬诐:  转讗 砖诪注 [讘讜讗 讜砖诪注] 诪诪讛 砖砖谞讬谞讜: 讜诇讗 诪讻专 诇讜 讘讻诇诇 讛讘讬转 讗转 讛讙讙 讘讝诪谉 砖讬砖 诇讜 诇讙讙 诪注拽讛 讙讘讜讛 注砖专讛 讟驻讞讬诐;

Talmud 鈥� Bavli 鈥� The William Davidson digital edition of the Koren No茅 Talmud, with commentary by Rabbi Adin Steinsaltz Even-Israel (CC-BY-NC 4.0).

